
PROIECT DE   HOTĂRÂRE

privind avizarea introducerii codului CAEN 3511 la
puncte de lucru ale Apaserv Satu Mare S.A.

Adunarea Generală a Asociaţilor, 

  având în vedere: 

· Prevederile art. 28, alin. 2^1  din Legea serviciilor comunitare de utilităţi publice nr. 51/2006, republicată, cu modificările şi completările ulterioare,

a) unităţile administrativ-teritoriale membre ale unei asociaţii de dezvoltare intercomunitară având ca scop serviciile de utilităţi publice, în calitate de acţionari/asociaţi ai operatorului regional, prin intermediul asociaţiei, sau, după caz, unitatea administrativ-teritorială, în calitate de acţionar/asociat unic al operatorului, prin intermediul adunării generale a acţionarilor şi al consiliului de administraţie, exercită un control direct şi o influenţă dominantă asupra deciziilor strategice şi/sau semnificative ale operatorului regional/operatorului în legătură cu serviciul furnizat/prestat, similar celui pe care îl exercită asupra structurilor proprii în cazul gestiunii directe;

coroborate cu cele ale art. 22 din Legea serviciului de alimentare cu apă şi de canalizare nr. 241/2006, republicată, cu modificările și completările ulterioare;
· Rapoartele de specialitate nr. 6451/14.04.2022 și nr.7367/05.05.2022 ale Apaserv Satu Mare S.A.

· Contractul de delegare a gestiunii serviciilor publice de alimentare cu apă şi de canalizare semnat între Asociaţie şi Apaserv Satu Mare SA conform Hotărârii nr.5/2009  a Asociaţia de dezvoltare intercomunitară pentru servicii în sectorul de apă şi apă uzată din judeţul Satu Mare,

În temeiul art.16 alin (4) şi art.17 alin.(2) a) pct.4 lit h) din Statutul Asociaţiei,

HOTĂRĂŞTE :
 Art.1-Se acordă aviz favorabil pentru introducerea Codului CAEN 3511 - Producția de energie electrică la următoarele puncte de lucru: 

· Uzina de apă Mărtinești 

· Uzina de apă Doba

· Sediul societății-str. Gara Ferăstrău nr. 9/A Satu Mare

 Art.2-Se acordă aviz favorabil pentru deschiderea de nou punct de  lucru ale Apaserv Satu Mare SA: 

· cod CAEN 8211 – Activităţi combinate de secretariat
-str. Cpt. Pavel Zăgănescu nr. 7B, mun. Carei, jud. Satu Mare

Art.3-Se acordă aviz favorabil pentru închiderea punctului de lucru:      

· Activităţi proprii de birou
-str. Iuliu Maniu nr. 21, mun. Carei, jud. Satu Mare

Art.4-Prezenta hotărâre va completa Actul Constitutiv al   Apaserv Satu Mare S.A.

Art.5-Cu ducerea la îndeplinire şi punerea în aplicare a prezentei hotărâri se încredinţează Apaserv Satu Mare S.A.  


Art.6-Prezenta hotărâre se comunică membrilor Asociaţiei  de Dezvoltare Intercomunitară pentru servicii în sectorul de apă şi apă uzată din judeţul Satu Mare pentru  îndeplinirea procedurii prevăzută la art. 21, alin. 2,  din Statutul Asociaţiei şi Operatorului regional APASERV Satu Mare SA.             

                                                                                                                                                                                                                         Satu Mare, la___________/2022
PREŞEDINTE,                                                      SECRETAR DE ȘEDINȚĂ ,
                                 Pataki Csaba

